钦定古今图书集成/明伦汇编/闺媛典/第133卷 > 胡贵妻陈氏〈姜氏吴氏附〉
## 钦定古今图书集成/明伦汇编/闺媛典/第133卷 > 胡贵妻陈氏〈姜氏吴氏附〉

按《延平府志》：“陈氏，胡贵妻，沙县人。年十六，归胡，二载
而夫亡，子宗旺甫一岁，众撼之，陈曰：‘背夫弃子，岂人
道乎’！秉节育旺。旺长，娶于姜。正统间，避寇上府，姜年
二十五，旺殁于途，子斯佑三岁。或讽姜，姜曰：‘吾节妇
妇也，忍使孤子之孤父他人乎’？寇平，携佑归，葺旧业。
佑娶吴，生二子，而佑又亡。长子敏瓒七岁，次敏璋三”
岁。吴年二十五，日夜勤苦，综理家务，督瓒力学致显
荣，璋亦克成其家。